ToekomsVenster: Een kerk in stukkeFoto: Aaron Burden/Unsplash.com “Ek bid dat hulle almal een mag wees, net soos U, Vader, in My is en Ek in U, dat hulle ook in Ons mag wees, sodat die wêreld kan glo dat U My gestuur het.” – Johannes 17:21 Hierdie is een van die belangrikste tekste om van kennis te neem, veral met betrekking tot die plek waar ons onsself in Suid-Afrika bevind. Verdeeldheid onder Christene is nie alleen tragies nie, maar doen afbreek aan God se eer en bedoeling vir ons op aarde. Ai Here, ek kry skaam omdat ons so agterdogtig, kleinserig, selfsugtig en onbekwaam is. Ons maak dat die wêreld nie glo dat U die Seun van God is nie. Ons verdeel en is verdeeld. Omtrent oral. Verander ons harte. Amen.